સુરભીના પિતાએ પત્રકારો સાથે વાતચીતમાં આશ્ચર્ય વ્યક્ત કરતા કહ્યું કે, આ રીતે જોખમી પ્લેન ઉડાડવાની કોણે મંજૂરી આપી તે તપાસનો વિષય છે. આ અંગે ઉચ્ચ સ્તરીય તપાસ થવી જોઈએ અને જવાબદાર લોકો સામે દંડાત્મક પગલાં લેવા જોઈએ. તેમણે જણાવ્યું હતું કે સુરભીના હજુ એક વર્ષ અગાઉ જ લગ્ન થયા હતા અને તેનો પતિ પણ પાઈલટ છે. ઉત્તર પ્રદેશના ગામમાં અમારા પાડોશીઓ સુરભીની તુલના કલ્પના ચાવલા સાથે કરતા હતા. સુરભી એક નીડર યુવતી હતી અને તેને ઉંચાઈ પર ઉડવું પસંદ હતું તેમ ગમગીન સ્વરે સુરભીના પિતાએ જણાવ્યું હતું.